CELEX: 62020TN0656
Language: lt
Date: 2020-10-27 00:00:00
Title: Byla T-656/20: 2020 m. spalio 27 d. pareikštas ieškinys byloje Symrise / ECHA

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/45
            
         
      2020 m. spalio 27 d. pareikštas ieškinys byloje Symrise / ECHA
      
      (Byla T-656/20)
      (2021/C 53/60)
      Proceso kalba: anglų
      
         Šalys
      
      
         Ieškovė: Symrise AG (Holcmindenas, Vokietija), atstovaujama advokatų A, B, C
      
         Atsakovė: Europos cheminių medžiagų agentūra
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti visą 2020 m. rugpjūčio 18 d. Europos cheminių medžiagų agentūros Apeliacinės komisijos sprendimą byloje A-009-2018,
               
            
                  —
               
               
                  priteisti iš Agentūros bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Agentūra padarė akivaizdžią vertinimo klaidą ir klaidingai aiškino REACH reglamentą reikalaudama medžiagos bandymų su stuburiniais gyvūnais, grįsdama bandymų būtinybę poveikiu darbuotojams, ir neatsižvelgdama į medžiagos saugumą, nes ši medžiaga jau įvertinta pagal Kosmetikos gaminių reglamentą.
               
            
                  2.
               
               
                  Antrasis ieškinio pagrindas grindžiamas tuo, kad Agentūra padarė akivaizdžią vertinimo klaidą ir pažeidė pareigą motyvuoti, nusprendusi, kad išplėstinio toksinio poveikio vienos kartos reprodukcijai tyrimas turi būti atliktas darant poveikio nurijus bandymą.
               
            
                  3.
               
               
                  Trečiasis ieškinio pagrindas grindžiamas tuo, kad Agentūra pažeidė REACH reglamento 25 straipsnį ir padarė akivaizdžią vertinimo klaidą nustatydama ginčijamo sprendimo terminus.